ΓΡΑΠΤΗ ΕΡΩΤΗΣΗ E-2160/02

υποβολή: Theresa Villiers (PPE-DE) προς την Επιτροπή

(18 Ιουλίου 2002)

Θέμα: Το ευρώ και η στρογγυλοποίηση των τιμών

Από αποσπάσματα της δημοσκόπησης 57,1 του Ευρωβαρόμετρου, το οποίο δημοσιεύτηκε στο Memo IP/02/791 της 31 Μαΐου 2002, προκύπτει ότι ποσοστό 68,5 % από αυτούς οι οποίοι είχαν ερωτηθεί στη ζώνη ευρώ πιστεύουν ότι οι τιμές έχουν στρογγυλοποιηθεί σε όλους τους τομείς.

Έχει η Επιτροπή προσπαθήσει να προσδιορίσει ποσοτικά τις επιπτώσεις στις τιμές ως αποτέλεσμα της στρογγυλοποίησης που ακολούθησε την εισαγωγή του ευρώ·

Απάντηση του κ. Solbes Mira εξ ονόματος της Επιτροπής

(16 Σεπτεμβρίου 2002)

Δενπάρχουν στατιστικά στοιχεία, τα οποία να αποδεικνύουν ότι η μετάβαση στο ευρώ προκάλεσε μια γενικότερη άνοδο των τιμών σε όλες τις χώρες της ζώνης ευρώ.

Η Eurostat εξέδωσε ανακοινωθέν τύπου τον Ιούλιο του 2002, στο οποίο αναλύονται οι τάσεις των τιμών κατά τους τελευταίους δυο μήνες και θίγονται τα ζητήματα που σχετίζονται με τη μετάβαση στο ευρώ.(1)

Το Μάιο του 2001 έφτασε ο πληθωρισμός στην ζώνη του ευρώ στοψηλότερο σημείο του (ετήσια άνοδος των εναρμονισμένων δεικτών καταναλωτών (ΕνΔΤΚ) της τάξεως του 3,3 %) και δεν ανήλθε από τότε σε ανάλογα επίπεδα. Κατά τη μεταβατική περίοδο παρατηρείται άνοδος του ετησίου ποσοστού αυξήσεως από 2 % τον Δεκέμβριο του 2001, σε 2,7 % τον Ιανουάριο του 2002. Οι αυξήσεις αυτές οφείλονται στην απότομη αύξηση της τιμής του πετρελαίου και των φρέσκων οπωρολαχανικών. Ανάλογη πορεία ακολούθησε και ο πληθωρισμός στην Ένωση (από 1,9 % σε 2,5 % ετησίως) συμπεριλαμβανομένων και των τριών χωρών εκτός της ζώνης του ευρώ). Συγκεκριμένα, από το Δεκέμβριο του 2001 έως τον Ιανουάριο του 2002, ο ετήσιος πληθωρισμός αυξήθηκε στη Δανία από 2,1 % σε 2,5 % και στο Ηνωμένο Βασίλειο από 1 % σε 1,6 %. Το ίδιο διάστημα ο πληθωρισμός μειώθηκε στην Πορτογαλία και στις Κάτω Χώρες. Στην Ιταλία παρουσίασε αμελητέα αύξηση από 2,2 % σε 2,4 %.(2) Έκτοτε ο πληθωρισμός χαρακτηρίζεται από πτωτική τάση. Τον Ιούνιο του 2002 έπεσε στο 1,8 % στη ζώνη ευρώ.

Το μέσο ποσοστό μεταβολής του ΕνΔΤΚ της ζώνης του ευρώ μεταξύ πρώτου εξαμήνου του 2002 και δευτέρου εξαμήνου του 2001 ανήλθε σε 1,4 %. Το ποσοστό αυτό είναι το ίδιο με εκείνο του πρώτου εξαμήνου του 2001 και πλησιάζει τα αντίστοιχα ποσοστά του Ιουνίου και του Δεκεμβρίου του 2000.

Το μεγαλύτερο μέρος της ανόδου των τιμών αυτής της περιόδου μπορεί για τις περισσότερες κατηγορίες αγαθών —σύμφωνα με αναλύσεις της Eurostat— να αποδοθεί σε κανονική εξέλιξη πληθωρισμού και σε ειδικούς παράγοντες, μη συνδεόμενους με το ευρώ· συγκεκριμένα, οι δυσμενείς καιρικές συνθήκες που επηρέασαν τις τιμές των οπωρολαχανικών, οι τιμές των αυτοκινήτων και της ενέργειας και κάποιες σημαντικές αυξήσεις του φόρου στα προϊόντα καπνού.(3) Οι παράγοντες αυτοί αντιστοιχούν σε 1,2 του συνολικού ποσοστού 1,4 %. Το ποσοστό της συμβολής της εισαγωγής τραπεζογραμματίων και κερμάτων ευρώ στην άνοδο του συνολικού ποσοστού σε 1,4 % κυμαίνεται πιθανότατα μεταξύ 0,0 % και 0,2 %.(4)

Σε ορισμένους τομείς της οικονομίας παρατηρήθηκε παρόλα αυτά εντονότερη άνοδος των τιμών. Πέρα από τα τρόφιμα σημειώθηκε σημαντική άνοδος των τιμών και σε ορισμένεςπηρεσίες, κυρίως ξενοδοχεία και εστιατόρια, ορισμένεςπηρεσίες στον τομέα τηςγείας

καθώς καιπηρεσίες επισκευών. Ενδέχεται ναπάρξει ισχυρός αντίκτυπος στην κοινή γνώμη, λόγω ιδιαίτερα ευαίσθητης φύσεως των κατηγοριών, στις οποίες πράγματι παρατηρήθηκε άνοδος. Αυτό εξηγεί ενδεχομένως την επικράτηση της γενικότερης αντίληψης ότι η εισαγωγή χαρτονομισμάτων και κερμάτων ευρώ είχε ως επακόλουθο την άνοδο των τιμών.

Εντούτοις,πενθυμίζεται ότι κατά βάση, αυτό που αναμένεται να επιτευχθεί μεσοπρόθεσμα έως μακροπρόθεσμα με την θέση σε κυκλοφορία των τραπεζογραμματίων και κερμάτων ευρώ είναι η βελτίωση του ανταγωνιστικού περιβάλλοντος σε ολόκληρη την ζώνη του ευρώ, καθώς και η αύξηση της οικονομικής αποδοτικότητας και η άσκηση μιας μειωτικής επίδρασης στις τιμές καταναλωτή.

(1) Το ανακοινωθέν τύπου No 84/2002 της 17 Ιουλίου 2002, διατίθεται στην ακόλουθη ηλεκτρονική διεύθυνση: http://www.europa.eu.int/comm/eurostat/Public/datashop/print-product/EN?catalogue=Eurostat&product=2-17072002-EN-BP-EN&mode=download.

(2) Eurostat.

(3) Στα προϊόντα αλκοόλ και καπνού καταγράφηκε πληθωρισμός 2 % για το πρώτο τρίμηνο του 2002.

(4) Το ποσοστό αυτό είναι λίγοψηλότερο από εκείνο μεταξύ 0,0 % και 0,16 %, το οποίοπολογίζεται για την μηνιαία μεταβολή μεταξύ Δεκεμβρίου του 2001 και Ιανουαρίου 2002 και ανά τρίμηνο μεταβολή μεταξύ του τελευταίου τριμήνου του 2001 και του πρώτου του 2002, όπως αρχικά δημοσιεύτηκε από την Eurostat το Φεβρουάριο και Μάρτιο του 2002.